CELEX: 62020TA0071
Language: mt
Date: 2021-03-10 00:00:00
Title: Kawża T-71/20: Sentenza tal-Qorti Ġenerali tal-10 ta’ Marzu 2021 – Puma vs EUIPO – CAMäleon (PUMA-System) (“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark tal-Unjoni Ewropea verbali PUMA-System – Trade marks tal-Unjoni Ewropea figurattivi preċedenti PUMA – Raġuni relattiva għal rifjut – Dannu għar-reputazzjoni – Artikolu 8(5) tar-Regolament (KE) Nru 207/2009 [li sar l-Artikolu 8(5) tar-Regolament (UE) 2017/1001]”)

3.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/29
            
         
      Sentenza tal-Qorti Ġenerali tal-10 ta’ Marzu 2021 – Puma vs EUIPO – CAMäleon (PUMA-System)
      (Kawża T-71/20) (1)
      
      (“Trade mark tal-Unjoni Ewropea - Proċedimenti ta’ oppożizzjoni - Applikazzjoni għat-trade mark tal-Unjoni Ewropea verbali PUMA-System - Trade marks tal-Unjoni Ewropea figurattivi preċedenti PUMA - Raġuni relattiva għal rifjut - Dannu għar-reputazzjoni - Artikolu 8(5) tar-Regolament (KE) Nru 207/2009 [li sar l-Artikolu 8(5) tar-Regolament (UE) 2017/1001]”)
      (2021/C 163/38)
      Lingwa tal-kawża: l-Ingliż
      
         Partijiet
      
      
         Rikorrenti: Puma SE (Herzogenaurach, il-Ġermanja) (rappreżentant: P. González-Bueno Catalán de Ocón, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: D. Gája u V. Ruzek, aġenti)
      
         Parti oħra fil-proċedimenti quddiem il-Bord tal-Appell tal-EUIPO: CAMäleon Produktionsautomatisierung GmbH (Dettenhausen, il-Ġermanja)
      
         Suġġett
      
      Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-27 ta’ Novembru 2019 (Każ R 404/2019-1), dwar proċedimenti ta’ oppożizzjoni bejn Puma u CAMäleon Produktionsautomatisierung.
      
         Dispożittiv
      
      
                  1)
               
               
                  Id-deċiżjoni tal-Ewwel Bord tal-Appell tal-Uffiċċju tal-Propjetà Intellettwali tal-Unjoni Ewropea (EUIPO) tas-27 ta’ Novembru 2019 (Każ R 404/2019-1) hija annullata sa fejn il-Bord tal-Appell ċaħad l-azzjoni mressqa minn Puma SE bħala l-applikazzjoni għar-reġistrazzjoni tas-sinjal verbali PUMA-System bħala trade mark tal-Unjoni Ewropea tindika l-prodotti u s-servizzi li jaqgħu fil-klassijiet 7, 9, 16 u 42 fis-sens tal-Ftehim ta’ Nice dwar il-klassifikazzjoni internazzjonali ta’ prodotti u servizzi għall-finijiet tar-reġistrazzjoni tat-trade marks, tal-15 ta’ Ġunju 1957, kif rivedut u emendat, li jikkorrispondu għad-deskrizzjoni li ġejja:
                  
                              —
                           
                           
                              Klassi 7: “Tornaviti li jaħdmu bl-elettriku”;
                           
                        
                              —
                           
                           
                              Klassi 9: “Ħardwer tal-kompjuter”, “kompjuters”, “tagħmir tal-ipproċessar tad-dejta u kompjuters”, “Aċċessorji periferali għall-kompjuter”, “aċċessorji adattati għall-użu ma’ kompjuters”, “mezzi ta’ dejta manjetiċi u ottiċi”, “stampanti tal-kompjuter”, “skoprituri tas-sħana” u “strumenti tal-kejl”;
                           
                        
                              —
                           
                           
                              Klassi 16: “Katalgi tas-softwer”, “manwali tas-softwer”, “manwali tal-istruzzjonijiet”, “manwali tal-istruzzjonijiet għall-kompjuters, telefowns ċellulari u kompjuters li jinżammu fl-idejn” u “kotba”;
                           
                        
                              —
                           
                           
                              Klassi 42: “aġġornament u manutenzjoni ta’ softwer u programmi tal-kompjuter”, “konfigurazzjoni ta’ ħardwer tal-kompjuter permezz ta’ softwer”, “konfigurazzjoni ta’ netwerks tal-kompjuter permezz ta’ softwer”, “konfigurazzjoni ta’ softwer”, “ħardwer tal-kompjuter u konsulenza dwar softwer” u “servizzi ta’ appoġġ tekniku ta’ softwer.
                           
                        
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Puma u l-EUIPO huma kkundannati jbatu l-ispejjeż rispettivi tagħhom.
               
            
         (1)  ĠU C 114, 6.4.2020.